ລູກ​ສອນ​ໄຟ ໄວ​ກວ່າ​ສຽງ ທີ່​ສາ​ມາດຕິດ ລະ​ເບີດ​ທຳ​ມະ​ດາ ແລະ​ນິວ​ເຄ​ລຍໄດ້ ເປັນ​ໄພ​ຂົ່ມ​ຂູ່ ຕໍ່​ໂລກ​ຂອງເຮົາ
ສະ​ຫະ​ລັດ ຈີນ ແລະ​ອອ​ສ​ເຕ​ຣ​ເລຍ ກໍ​ພວມ​​ພັດ​ທະ​ນາ​ ລະ​ບົບ​ອາ​ວຸດ​ດັ່ງ​ກ່າວ​ ອີງ​ຕາມ​ລາຍ​ງານ ທີ່​ຂຽນ​ໂດຍ​ທ່ານ​​ນາງກາ​ຕາ​ຊີ​ນາ ກູ​ບີ​ອັກ ນັກ​ວິ​ເຄາະ​ຈາກ​ກຸ່ມ​ຕາ​ໜ່າງ​ຜູ້​ນຳ​ຢູ​ໂຣບ.
ເທັກໂນໂລຈີລູກສອນໄຟ ຊະນິດໃໝ່ ຮວມທັງອັນທີ່ເອີ້ນວ່າ ລະບົບລູກສອນໄຟຄວາມ ໄວສູງທີ່ສາມາດເດີນທາງໄວກວ່າສຽງ 25 ເທື່ອນັ້ນ ພວມພາໃຫ້ມີການແຂ່ງຂັນອາວຸດຮອບໃໝ່ຢູ່ໃນທົ່ວໂລກ ອີງຕາມລາຍງານທີ່ຫາກໍອອກເມື່ອໄວໆມານີ້ ນັກຄົ້ນຄວ້າເຕືອນວ່າການພັງທະລາຍລົງຂອງສົນທິສັນຍາກຳລັງອາວຸດນິວເຄລຍໄລຍະປານກາງລະຫວ່າງສະຫະລັດກັບຣັດເຊຍ ໃນເດືອນແລ້ວນີ້ ແມ່ນເປັນຕົວຢ່າງອັນຫຼ້າສຸດ ຂອງຄວາມກົດດັນທີ່ເພີ້ມທະວີຂຶ້ນຕໍ່ໂຄງຮ່າງຄວາມໝັ້ນຄົງຂອງໂລກ ແລະຄວາມຕ້ອງການຢ່າງຮີບດ່ວນເພື່ອໃຫ້ບັນລຸສົນທິສັນຍາສະບັບໃໝ່ສຳລັບຮັບມືກັບເທັກໂນໂລຈີດັ່ງກ່າວ ເຮັນຣີ ຣິຈແວລ ນັກຂ່າວຂອງວີໂອເອ ມີລາຍງານກ່ຽວກັບເລື້ອງນີ້ ຊຶ່ງໄພສານຈະນຳເອົາລາຍ ລະອຽດ ມາສະເໜີທ່ານ ໃນອັນດັບຕໍ່ໄປ ຣັດເຊຍ ໄດ້ຍິງທົດລອງລະບົບລູກສອນໄຟອາວັງກາດທີ່ໄວກວ່າສຽງ ໃນເດືອນທັນວາ ປີກາຍ ມົສກູກ່າວອ້າງວ່າ ລູກສອນໄຟດັ່ງກ່າວ ສາມາດເດີນ ທາງດ້ວຍຄວາມໄວ 11,000 ກວ່າກິໂລແມັດຕໍ່ຊົ່ວໂມງ ແລະສາມາດຫຼົບຫລີກລະບົບປ້ອງກັນທາງອາກາດ ດັ່ງທີ່ເຈົ້າໜ້າທີ່ກະຊວງປ້ອງກັນປະເທດຄົນນີ້ ໄດ້ສະແດງໃຫ້ເບິ່ງ ລະບົບທີ່ຮູ້ກັນໃນຊື່ ຍານເວີ່ນໄວກວ່າສຽງນີ້ສາມາດບັນທຸກຫົວລະເບີດນິວເຄລຍແລະລະເບີດທຳມະດາໄດ້ ຣັດເຊຍກ່າວວ່າ ລູກສອນໄຟອາວັງກາດຂອງຕົນກຳລັງຢູ່ໃນຂັ້ນຕອນການຜະລິດ ສະຫະລັດ ຈີນ ແລະອອສເຕຣເລຍ ກໍພວມຢູ່ໃນຂັ້ນຕອນການພັດທະນາລະບົບອາວຸດດັ່ງກ່າວຂອງຕົນ ອີງຕາມລາຍງານ ທີ່ຂຽນໂດຍທ່ານນາງຄາຕາຊີນາ ກູບີອັກ ນັກວິເຄາະຈາກກຸ່ມຕາໜ່າງຜູ້ນຳຢູໂຣບ ຊຶ່ງນາງກູບີອັກ ກ່າວກ່ຽວກັບເລື້ອງນີ້ວ່າ: ການພັດທະນາລູກສອນໄຟ ທີ່ມີຄວາມສາມາດທັງບັນທຸກລູກລະເບີດທຳມະດາແລະຫົວລະເບີດນິວເຄລຍໄດ້ນັ້ນ ແມ່ນໄດ້ນຳສະເໜີ ຄວາມຄຸມເຄືອໃນລະດັບໃໝ່ ແລະຄວາມເປັນໄປໄດ້ໃນການຄາດຄຳນວນທີ່ຜິດພາດຢ່າງຮ້າຍແຮງ ຊຶ່ງທ່ານນາງກູບີອັກກ່າວວ່າ: “ດັ່ງນັ້ນ ໃນເວລາທີ່ເກີດວິກິດການ ພວກທະຫານຈະໄດ້ຮັບຄວາມກົດດັນຢ່າງໜັກ ແລະບໍ່ຮູ້ວ່າ ມີການຍິງລູກສອນໄຟປະເພດໃດໄປໃສ່ເຂົາເຈົ້າ ພວກເຂົາເຈົ້າອາດຈະຄາດເດົາວ່າເປັນສະຖານະການທີ່ຮ້າຍແຮງສຸດຫຼືຊັ່ງຊາເບິ່ງສະຖານະການທີ່ບໍ່ຖືກຕ້ອງ ຊຶ່ງອາດຈະນຳພາໄປສູ່ ການເຮັດໃຫ້ສະຖານະການຮ້າຍແຮງຂຶ້ນແບບບໍ່ໄດ້ຕັ້ງໃຈ ” ການຍິງທົດລອງລູກສອນໄຟທີ່ປະສົບກັບຄວາມລົ້ມແຫຼວຢູ່ໃນເຂດຂົ້ວໂລກເໜືອຂອງຣັດເຊຍເມື່ອຕົ້ນເດືອນນີ້ ເຮັດໃຫ້ພວກຄົນງານຢ່າງໜ້ອຍ 5 ຄົນເສຍຊີວິດແລະເຮັດໃຫ້ລະດັບຂອງກຳມັນຕະພາບລັງສີຢູ່ໃນເຂດດັ່ງກ່າວເພີ້ມຂຶ້ນຢ່າງຫຼວງຫຼາຍ ຊຶ່ງໄດ້ສະແດງໃຫ້ເຫັນເຖິງຄວາມເປັນຫ່ວງຂອງໂລກກ່ຽວກັບການພັດທະນາລູກສອນໄຟທີ່ຂັບດັນໂດຍພະລັງນິວເຄລຍຂອງມົສກູ ທ່ານນາງກູບີອັກກ່າວວ່າ ໂຄງຮ່າງຄວາມໝັ້ນຄົງຂອງໂລກ ທີ່ຫ້ອມລ້ອມການແຜ່ຜາຍລູກສອນໄຟນັ້ນ ພວມປະສົບກັບບັນຫາ ຂະໜາດໃຫຍ່ ແລະຈະນຳບໍ່ທັນການພັດທະນາຂອງເທັກໂນໂລຈີ ທີ່ລ້ຳໜ້າຢ່າງວ່ອງໄວນັ້ນ ທ່ານນາງກູບີອັກ ກ່າວວວ່າ: ລາຍງານກ່າວວ່າ ປະຊາຄົມນາໆຊາດ ມີຄວາມຈຳເປັນ ທີ່ຈະຕ້ອງນຳເອົາ ເລື້ອງລູກສອນໄຟ ເຂົ້າໄວ້ເປັນຫົວຂໍ້ສຳຄັນທາງດ້ານການເມືອງຮວມທັງເສີມຂະຫຍາຍການຫ້າມແຜ່ຜາຍທີ່ມີຢູ່ໃນປັດຈຸບັນແລະມາດຕະການທີ່ໂປ່ງໃສ ແລະເຈລະຈາສົນທິສັນຍາເພື່ອແກ້ໄຂບັນຫາເທັກໂນໂລຈີໃໝ່ກ່ຽວກັບລູກສອນໄຟ Katarzyna Kubiak, European Leadership Network: Katarzyna Kubiak, European Leadership Network: Katarzyna Kubiak, European Leadership Network: